

06.11.2018
Head klubikaaslased otsustasid, et klubi toimetamisi võiksid hooajal 2018/2019 koordineerida presidendina Priit Rebane ja meistrina Edmund Laugasson.
Täname teid usalduse eest ja nagu kõik meeskonnad eelmistel hooaegadel, püüame ka meie teha loomulikult oma parima, et iga kuu alguses oleks huvitav kohtuda ning midagi uut teada saada. Mõningaid ideid juba on ja neist ka osa juba teostumas, aga kui kellelgi on mingisuguseid mõtteid või ettepanekuid, siis võtke julgesti ühendust! Ühtlasi on kõik oodatud valdkonnas tegutsevaid sõpru, tuttavaid ja kolleege üritustele kaasa kutsuma, et neistki ehk uued toredad klubi liikmed saaksid.
Kasutame siinkohal juhust tänada Margust ja Tarmot, kes meile kõigile huvitava 2017/2018 hooaja korraldasid!
Kohtumisteni!
Priit (504 7069, email@example.com)
Edmund (528 0479, firstname.lastname@example.org)
13.10.2017
2017/2018 hooajal on klubi eestvedajad president Margus Auväärt ja meister Tauno Tamm. Täname Toomast ja Ivot, kes panid meie jaoks lati kõrgele. Proovime sellest üle saada!
President peab korraldama üritusi, mis hoiaks liikmete osalemishuvi kõrgel. Oleme mõelnud teha iga kuu teisel teisipäeval kohtumisi mõnede riigi IT „majadega“, IKT suurte tegijatega ning sekka silmaringi avardajatega. Margus on olnud riigisektoris üle 20 aasta (viimane tosin aastat Sotsiaalministeeriumis), enne oli erasektoris. Lisaks IT juhtimisele on ta olnud tegev e-tervise valdkonnas.
Kohtumiseni üritustel,
Margus ja Tauno
2017/2018 meeskond
19.10.2016
2016/2017 hooajal veavad klubi käimisi ja olemisi presidendina Toomas Mölder ja meistrina Ivo Ahun. Neid abistab vähemalt alguses ka eelmise hooaja meister Valmar Moritz.
Anname oma parima, et iga kuu teisel teisipäeval (mõnikord ka juba esimesel) oleks põhjust kokku saada, omavahel rääkida ning midagi uut ja huvitavat kuulata.
Kuna Toomas toimetab riigi infosüsteemiga väga lähedalt seotud asutuses, siis on osad kokkusaamised tõenäoliselt seotud Eesti kui e-riigiga, st eID, X-tee, eesti.ee, RIHA, CERT, küberturvalisuse jms märksõnadega. Aga pildil tahaks hoida ka mobiilid, IoT, robotid ja muud päevakajalist. Ehk õnnestub sisepilku heita ka mõnele Eesti EL-eesistumisega seotud tegevusele. Vihjed teemade kohta, mis huvitavad, on teretulnud igal juhul!
Klubisse on kindlasti teretulnud jätkuvalt ka uued liikmed, keda siis võib alguses võtta kaasa tutvuma ning kes oleks hiljem meie püsivad seltsilised.
Show must go on!
President: Toomas Mölder (email@example.com), tel. 55 22000.
Meister: Ivo Ahun (firstname.lastname@example.org), tel. 5347 4348.
27.10.2015
Tere klubilised!
Täname teid võimaluse eest alanud hooajal kubi tegemisi edasi vedada!
Tahame iga kuu teisel teisipäeval anda teile kõigile hea põhjuse jälle kokku saada.
Ideid ürituste jaoks on küllaga, kuid vajalikke kontakte meil kõigiga pole. Kui sina tead kedagi, kes teab kedagi – siis helista meile mobiilile!
Teate ju küll, et meie kruusid on ammu otsas. Lubame kiiresti uued klubi meened organiseerida.
Ootame üritustest aktiivset osavõttu. Parimatele hooaja lõpus auhinnad!
Teie teenistuses,
Heiki ja Valmar
2015/2016 meeskond
02.12.2014
Head klubilised-sõbrad!
Tänan Teid usalduse eest lubada minul ja meistril Andres Moks’il vedada klubi järgmist hooaega 2014/2015!
Ühtlasi tänan siinkohal ka Siimu ja Sveni ning ka teisi eelnevaid presidendi meeskondi tehtud töö eest! On olnud põnev aeg ja IKT maailmas veel põnevamaks läheb.
Tõehetk on ka see, et klubi on käinud koos juba 15 aastat, mis pealtnäha võibolla polegi pikk aeg, aga pea iga kuu kohtuda (va suvekuud) teeb see ju ca 150 kohtumist kokku, mida polegi üldse nii vähe. Pole väga palju sõpruskondi, mis nii kaua on koos käinud ja püsinud.
Seekordse hooaja suhtes püüame hoida rutiinist kinni (iga kuu teine teisipäev), mis vahepeal on kippunud erinevatel põhjustel nihkesse minema. Ja rutiinist võimalikest kõrvalekalletest, mida ilmselt tuleb ikka ette (nii kellaaja kui päeva osas) püüame anda võimalikult varakult teada.
Ürituste osas ideid on ja eel-kokkuleppeid samuti, kuid uued ideed jätkuvalt teretulnud – klubi on meie ühine asi.
Teeme peagi ka Google Drive vastava jagatud dokumendi, kuhu saab oma ideed kirja panna – eks ühed ideed sünnitavad teisi jne.
Kuna toimetan ise nüüd siseturvalisuse valdkonnas, siis juhtub selles vallas pidevalt midagi ja püüan ka klubilisi sellesse jõudumööda pühendada.
Lisaks põnevate kohtade külastusele on kindlasti plaanis ka “pehmemaid” ennastarendavaid üritusi teha.
Klubisse on kindlasti teretulnud jätkuvalt ka uued liikmed, keda siis võib alguses võtta kaasa tutvuma ning kes oleks hiljem meie püsivad seltsilised.
Järgmine klubi kohtumine juba traditsioonilisel ajal nädala pärast ehk 9. detsembril.
Parimate soovidega
Aivar ja Andres
2014/2015 juht-tiim
21.11.2013
Hooaeg 2013/2014
President: Siim Valdmets (email@example.com), tel. 510 9210.
Meister: Sven Friberg (firstname.lastname@example.org), tel. 503 3118.
Tere lugupeetavad!!
Tànan teid usalduse eest lubada minul ja Svenil kanda austavat kohustust vedada järgmine hooaeg 2013/2014 IT juhtide klubi!
Tänan Zahhari ja Heikit möödunud sisuka startup hooaja eest. Minu jaoks oli see maailma pilti avardav ja lootust sisendav. On olemas siiski hallist massist välja pürgivaid täis entusiasmi noori inimesi, kes ei ole oma maailmapildiga sellises kapselduses nagu mina J. Rõõm oli näha inimesi, kellel on idee, sõpruskond-meeskond, tahe, fanatism murda läbi barjääridest.
Ilmselt kaldub seekordne hooaeg startuppidest eemale keskmise- ja suurettevõtete, ülikoolide, ehitiste ja muu sarnase poole, kelledel on mingi innovaatiline lisandväärtus toode või teenus, mis meile huvi pakub. Minu käed on seotud telko, turismi, transpordi (raudtee/bussindus), “IT as a service” ja kultuuri temaatikatega, Sveni käsi lennundusega, siis ilmselt saavad nii mõnelgi korral vastavaid teemasid puudutatud. Lisaks sellele aga tänan ma saadud vihjete eest, mida te kuulda-näha soovite. Sain viimasel üritusel puremiseks kolm korraliku teemat – vaatame, kas annab korraldada. Iga klubi lõppedes küsin ikka ja jälle teie vihjeid uutest kohtadest, siiski “vääname” koos meistriga sisse meie oma tahtmisi. Loodame, et need ületavad uudiskünnise ja osavõtt püsib kõrge.
Teen siinkohal ettepaneku julgemalt kaasa võtma mitte veel klubiliga liitunud IT inimesi, kes ajapikku siis saaksid meie püsivateks seltsilisteks klubi teekonnal.
Loodan, et oleme valmis kokku tulema iga kuu teisel teisipäeval. Alustame detsembri 10’ndal.
Kohtumiseni,
Siim ja Sven
19.10.2012
Hooaeg 2012/2013
President: Zahhar Kirillov (email@example.com), tel. 5650 2282.
Meister: Heiki Pettai (firstname.lastname@example.org), tel. 5345 8791.
Presidendi pöördumine
Austatud kolleegid, kallid klubikaaslased!
Tänan teid kõiki usalduse eest: teade minu valimisest jõudis minuni suure üllatusena. Seda enam, kuna viimasel aastal pole ma eriti palju klubi üritustel käinud: tööasjad nõudsid pikemaajalist välismaal viibimist. Nüüdsest tänu teile üritan rohkem kodumaal püsida ja vähemalt kord kuus teisel teisipäeval üks kena õhtu teiega koos veeta. Teen kõik ennast sõltuva, et need õhtud oleksid sisukad ja huvitavad, nagu see on Klubis läbi aegade olnud.
Varasemast kogemusest mäletan, kui tähtis roll on tugeval meeskonnal. Loodan, et Jaan ja Anti jätkavad oma ametikohtadel, kuid Meistri positsioon on hetkel vakantne. Seepärast pöördun igaühele küsimusega, kas Sa oleksid nõus meid aidata j hakata uueks Meistriks?
Palun anna oma soovist mulle teada – siis järgmise sammuna teeme ühe kohtumise tubli eelmise meeskonnaga, võtame asjad üle, paneme tegevusplaani paika ja alustame uut 2012-2013 hooaja!
Seni aga ootan teie ideid ja mõtteid ning jään novembrikuu ürituse peale mõelda
Zahhar Kirillov
IT juhtide klubi president 2012/2013
22.10.2011
Tere klubilised!
Tänan veelkord kõiki valimistel osutatud suure usalduse eest!
Klubi meistriks on valitud Rene Oruman ning teiste PM liikmetena
jätkavad senistel kohtadel Jaan Metsa laekurina ja Anti Puusepp revidendina.
Loodan, et suudame säilitada ürituste kõrget taset ja pakkuda klubilistele sisukaid
üritusi ka eelolevaks klubi-aastaks. Meeldivaks abiks on ka eelnevate presidendi meeskondade poolt koostatud ürituse ideede nimekiri.
Päevakorrast pole ka kadunud klubi veebilehe uuendamise projekt. Nii, et kõik ideed ja kogemused erinevate keskkondadega on teretulnud.
Parimate tervitustega,
Margus Mölder
IT-juhtide klubi president 2011/12
P.S. 12. novembril toimunud Presidendi Meeskondade (PM) kohtumise memo :
IT klubi 12-10-2011 PM-ide kohtumise kokkuvõte
21.10.2010
Tere klubilised!
Siinkohal tänan veelkord kõiki valimistel osutatud usalduse eest!
Klubi meistriks on valitud Oleg Lissenko ning teiste PM liikmetena jätkavad senistel kohtadel Jaan Metsa laekurina ja Anti Puusepp revidendina.
Loodan, et suudame säilitada senist taset ja pakkuda klubilistele sisukaid üritusi ka eelolevaks klubi-aastaks. Suur abi selleks on kindlasti eelmiselt presidendi meeskonnalt teatepulgana üle antud ürituste ideede nimekiri.
Lähimatest mitte-üritustega seotud asjadest seisab ees klubi veebilehe uendamise projekt, mille kohta saadame listi eraldi info. Paluks siis kõigilt klubilistelt ka tagasisidet – aga eriti aktiivsust üles näidata neil, kes lähemalt on erinevate CMS platvormidega kokku puutunud. Mul on ka heameel teatada, et järgmine novembri klubiüritus toimub plaanipäraselt – klubiliige Aivar Ilves võõrustab meid Päevalehes.
Parimate tervitustega,
Vallo Veinthal
IT-juhtide klubi president 2010/11
18. oktoobril toimunud Presidendi Meeskondade (PM) kohtumise memo:
2010-10-18 PM-de kohtumise kokkuvote
20.10.2009
Soovin teid kõiki tänada mulle osutatud usalduskrediidi eest. Presidendiamet on minu jaoks uus, nagu ma isegi selles klubis. Küll aga olen ma senise aja jooksul kogenud, et õhkkond klubis on väga hea – tänu liikmetele – ning üritused on olnud tasemel! Eelmise PM meeskonna poolt on latt kõrgele seatud.
Siiani saadud tagasiside kohaselt on vähemalt minu esimene otsus – valida Meistriks Andrus Padar – õnnestunud olnud :) Andrust meenutatakse kui väga head ja asjalikku Presidenti. Olen ka aru saanud, et laekurina jätkav Jaan Metsa ja revidendina jätkav Anti Puusepp on klubi ankrud ja järjepidevuse kandjad. Suurimad tänud ja kummardus Teile selle eest!
Käesoleva nädala jooksul on kavas endise ja uue meeskonnaga koos laua taha istuda ning tuleva aasta plaane arutada. Hulk häid mõtteid on eelmisest meeskonnast pärandatud, mingid ideed on ka minul endal ja loomulikult kõikide teie ideed/soovid/mõtted kuhu minna ja mida veel paremini teha, on enam kui teretulnud.
Loodan, et klubil on algamas järjekordne suurepärane hooaeg, täis huvitavaid sündmusi ja meeleolukaid koosviibimisi!
IT klubi president 2009/2010
Andres Lips
P.S. 2009.10.21 PM-de kohtumise kokkuvote
03.11.2008
Austatud Eesti IT-juhtide klubi liikmed!
2008/09 hooajaks valitud presidendi meeskond tänab eelnevat presidendi meeskonda toimiva klubi ning ettevõtmiste mõtetepagasi edastamisest!
Oleme klubi liikmetena tegutsenud peaaegu aasta ning loodame, et saame anda klubi jätkusuutliku edasiviimisesse oma panuse. Saime nn pärandina toeka ideede pagasi ning sõbraliku julgustuse, millele tuginedes usume, et klubi jätkab oma seniseid traditsioone ning loob ka uusi juurde.
Oleme kirjutanud oma mõtted klubi juhatuse protokolli, mille leiate IT-klubi veebilehelt. Loodame, et meil on võimalik viia korralistesse koosviibimistesse sisse väikesed rutiinimuudatused, et elavdada omavahelist arutelu IT või päevakajalistel teemadel.
Täname ka pikaajalisi funktsionääre – IT klubi laekur Jaan Metsa ja ITklubi revident Anti Puusepp
Klubi saab olla nii hea, kui on tema liikmed!
Seega on kõikide liikmete ettepanekud ning ideed igati teretulnud!
Tegusat hooaega soovides!
Marko Tiirik, IT-klubi president
Ergo Tars, IT-klubi meister
P.S. IT klubi presidendi meeskonna kavatsused_2008_09
11.10.2008
IT klubi juhtvankri ette rakendatuna, oli eelneva(te) presidendimeeskon(dade)na hea pärandina ettevõtmiste mõttepagas kirjas, juhatades sissetallatud radade kaudu uute ürituste manu. Kümne klubiürituse korraldamine hõlmas 2007/2008 juhtmeeskonna põhitegevuse hooajal.
Neid klubiõhtuid jagus mitmesse valdkonda ja erinevatesse suundadesse, millest täpsema ülevaate saab klubi lehelt mõne meenutuslause näol.
Kolmel korral on siinjuures põhjust tänuga meenutada oma klubiliste kaasabil toimunud üritusi (robotroonika – Raivo Sell, e-Tervis – Marko Tiirik ja võrgundusega seonduv Bravocom-s – Siim Valdmets).
Emotsionaalsemalt poolelt jäi meelde kasiino Olympic detsembrikuu õhtu ning Soome lahe teisel kaldal Via Nordica konverentsi lühikülastus. Viimase ürituse ettevalmistus oli üpris suhtemahukas ning näitas sedagi, kuidas „kiirel ajal” meie klubi kontaktid toimisid. Aga heameel tõdeda, et osalenutele see päev kordaläinute kilda kvalifitseerus.
Kõige enam klubilisi osales IT kolledži uue maja külastusel, ju paljusi meie seast huvitab järeltuleva IT põlvkonna tegemised ja suundumused. Erialaselt pakkusid teavet laevajuhtimiskeskusega tutvumine ja arvutite kokkupanija ML Arvutid külastus.
Lisaks üritustele jätkati klubi meene idee realiseerimist. Küsitlusega sai selgitatud-valitud meene, klubi meister, Zahhar Kirillov realiseeris selle, alates tellimisest kuni klubi liikmeteni kulgemiseni. Ja jätkub meeneid veel ka mitmeks aastaks klubi võõrustajatele kinkimiseks.
Mõni kavatsus oli aasta tagasi täiendavalt kirja pandud sõnastuses positsioneerida ITilikke arvamusi klubi positsioonidelt, samuti jagada võimalikku infot praktikakohtade osas.
Aga elu ise korrigeerib teisesuunalisi mõtisklusi ning ITlikke vaateid kui praktikakohtade infot on vast õigem klubi liikmete töökohtade kaudu jagada.
Oma klubi raamides toimunud üritustele, selle sees väärtusliku kogemusinfo jagamisele lisandus hooaja jooksul klubi liikmeskond viis uut liiget.
Arvan, et klubilised leidsid korra kuus teisipäevast “üritusväärtust” kui ka võimalusi virtuaalses ruumis mõne küsimuse üle omavahel arutleda. Endalegi lisandus IT maastiku mõttekilde, uut nägemist kaasklubilistes ja presidendimeeskonnaga töötades. See tõesti rikastas vaheldusega igapäevases tegevustes. Arvan, et need suhted ja tegevused on meid üheksa aasta jooksul võimaldanud mõnusal klubiviisil ja IT vaimses seltskonnas tunda.
Jätku klubilistele seda klubivaimu virgena hoida ja uuel juhtmeeskonnal selle vaimu tugevdamiseks meid klubiüritustega turgutada.
Andrus Kross
Klubi president 2007/2008
01.11.2007
Tere klubilistele!
Uus meeskond tänab eelnevat presidendi meeskonda toimiva klubi ning võimalike ettevõtmise mõtetepagasi loovutamisel. Hetkel oleme tallamas sissekäidud radadel, kui soovime arutada ka täiendavaid ettevõtmise vorme/alternatiive…
Kõik ikka tulenevalt klubi eesmärgist omavahelise suhtluse ja IT-temaatika infovahetuse parendamise nimel, unustamata seejuures, et kokkuvõttes on see kõigile osalistele just mõnus tegevus.
See mõnususe võti peitub meist igaühes, aga seni me oleme ühisosa leidnud. Esmased klubi juhatuse otsused ja täiendavad mõtisklused on koondatud klubi juhatuse protokolli ja klubi veebilehel avaldatud.
Nõuandeid kuulamas ja ühiselt hooaja ettevõtmistele vaadates,
Andrus Kross – klubi president
Zahhar Kirillov – klubi meister
P.S. juhatuse_protokoll_1
16.10.2006
Uus presidendimeeskond
President Hando Laanet
Meister Alland Parman
17.10.2005
Tere inimesed ja suur tänu usalduse eest. ;)
Kes üritusel ei käinud – meistriks nõustus minu suureks rõõmuks hakkama meie kallis Arvo Saat, laekurina jätkab vapralt Jaan Metsa ja revisionäärina Anti Puusepp.
Üritame peagi ühe lõuna/nõupidamise korraldada ja läbi seedida eelmise meeskonna päranduse. Loomulikult teretulnud kõik ideed ürituste ja muu suhtes. Seejärel väljastame paraku küll valmisjärgselt oma valimisplatvormi – st. mida me lubame, tahame saavutada.
Ja ilmselt läheb natuke aega kuni PM list, veebi haldamise ülevõtmine j.m.s. korraldatud saab.
Seniks – ilusat sügist – ja mõtleme juba järgmise ürituse peale,
Riina Einberg
IT juhtide klubi president 2005/2006
05.11.2004
Lugupeetud IT juhtide klubi liikmed.
Tänan kõigepealt usalduse ja kohustuse eest juhatada IT juhtide klubi tegemisi presidendina järgneval aastal.
President ja meister Siim Valdmets on pidanud maha ajurünnaku ürituste osas, millised võiksid olla käesoleva aasta teemadeks. Tulemuseks saime 20-30 ideed, millest võiks meie arvates tulla täitsa põnevad mõttevahetused huvitavate inimestega ning külastused erinevatesse ettevõtetesse.
Tervitades
Marko Männik
CEO
30.10.2003
Kallid klubilised!
Tänan kõiki usalduse ja IT juhtide klubi vajalikkuse uskumise eest.
Oma visioonis IT juhtide klubi edendamisel lähtun ma meie väljakujunenud eesmärkidest:
– saada uusi teadmisi läbi temaatiliste diskussioonide
– õppida teiste kogemustest käies erinevate ettevõtete ja asutuste IT juhtimise ning infosüsteemidega tutvumas
– saada juurde oma lemmikvaldkonnas tegutsevaid uusi tuttavaid , kellega rääkida nii IT-st, kui elust enesest
Ja seda kõike meeldivas ja eluterves õhkkonnas.
Mu püüdluste hulka kuulub ka liikmeskonna aktiviseerimine nii üritustest osa võtma, kui ka üritusi korraldama. Õnneks on meil juba päris suur hulk aktiivseid ja ideede rikkaid inimesi, kelle abile saab presidendi meeskond juba järgnevate ürituste korraldamisel toetuda. Aga ka teised ei peaks oma häid mõtteid endale hoidma ja võiksid neid meie kõigiga jagada.
Ja mis peamine – mul tugev meeskond : Aivar, Jaan, Anti ja Alar, kellega me kindlasti aasta jooksul hätta ei jää ja kes aitavad meie klubil end tugevana tunda. Lisaks on toetamas me tegemisi ja kogemusi jagamas ka eelnevate aastate tublid tegijad nagu Riina ja Timo.
Parimat soovides,
Liivia Mahlapuu
IT juhtide klubi president
30.10.2003
12.11.2002
Klibi president 2002/2003 on Valmar Moritz
17.10.2001
Hää klubirahvas!
Tänan Teid usalduse eest ning annan oma mehesõna, et püüan mitte petta teie ootusi. Loe edasi…
11.10.2000
Järgmine lehekülg »
Tere hommikust, lugupeetavad:
Tänan teid kõiki veelkord otsese ja kaudse usalduse eest ja luban teha oma ametiaja jooksul kõik endast oleneva, et usaldust õigustada. Loe edasi…